  Виталий Пронин Куд-ог гурт хозяйствоослы празднике шулдыръяськыны уз кылды, соос зол гинэ ужано луозы на, угось республикаын али ке но азьланьтӥсько куд-ог бусы ужъёс.Тужгес но сюлмаськытэ картошез октон. 4 сюрс 275 гектар мерттэмез пӧлысь та дырлы утялтытэк кылемын 440 гектарез яке ог 10 процентэз. Тужгес но трос «кыкетӥ нянен» бусыоссы вавожъёслэн (1 сюрс 262 гектар) но дэриослэн (895 гектар). Но соос йылпумъяло ни та ужез. Нош мукетъёсызлы бугыръяськоно луоз, дыр, ай кынтэм муын но. Куазез эскерисьёс кышкато, уйин 10 градус кезьыт луыны быгатоз шуыса. Нош сыӵе куазь кубисталы но кышкытгес ни. Та бакча сиён но дасо гектаръёсын ӵогымтэ на. Озьы ик азьланьтӥське кын улэ гырон.Гурт удысъя но сиён-юонъя министерствоысь специалистъёслэн валэктэмзыя, вань та ужъёс ӝегало, куазь зоро улэмен.Иван Аркашев.  